
Génto réino, Segne Capoulié, car Counfraire, ami Felibre 


Avans touto causo tenea renouvela mi gramad a n’aquéli que 
m’an adu wei davans vousautri. 
Gramaci dounca mi peirin, d’en proumié a Bernat Giely, ami demaide 
vint an, cardacho de banc de la viéio galéro prouvencalo. Bernat Giely 
que m’a peirineja dous cop, en 1989, es 6uquem’aadraia devers lou 
Felibrige. Dés anpus tarda ben vougume peirineja per me presenta 
au majouralat. 
Pi€i aJaque Mouttet, emé quau sian liga desempiéi d’annado e 
d’annado, entre autre perqué cadun dins noste rode assajan de mena 
d'aciounpér faire viéure nosto culturoe nostolengo. Eu nimai a pas 
balanca pér me peirineja. 
Enfin aJanFourié, que me couneissié gaire, franc de quauqui letro 
escambiado a prepaus d’autour prouvencau gaire couneigu e de 
quauqui minuto de charradisso i’a quauquisan a la Santo-Estello de z- 
Ais. Eu tambeéna cresegu que poudié sénso crento me prepausaa vosti 
sufrage. 
Vai soulet que gramacie touti lis autri majouralo e majourau qu’anben 
vougu vouta périéusénso trop saupre de cop quei’aquau ere de bon. 
De segur, mai o mens, lou sabes despiéi mai de vint an obre pér 
Prouvenco, saculturo e salengo, mai sénso éstre trop liga au Felibrige. 
Alorme vaqui Majourau beléuun pau per asard. Maiié cresés-ti vautre 
a l’asard ? 
Asard creseque, demeretrouba emélacigalo de Zani batejado per 
l'ilustre Teoudor Aubanéu, poueto e ome de tiatre que, déve lou 
counfessa, n’ai pas toujour di de ben! 
Cigalo pourtado piéipér Louvis Astruc, 6u tamben poueto e ome de 
tiatre. 
Me recouneisse pas trop dins aquésti davancié. 


En seguidolougramatician de trio J Uli Ronjat pourté la cigalo de Zani, e 
gramatician lou siéu gaire, siéu pas trop afedouna per la sintassi e li 
sutileta gramaticalo. 

Aprés éuloutoulounen Fernand Clément pourteé ‘questo cigalo, éu 
peréu ero poueto e ome de tiatre. 

Alorse siéu aqui, éi beléu degu a I|’asard. 

Aves remarca beléu qu’en Vaucluso i’a un autre M ajourau, M este Carle 
Roure, aves remarca que justamen es esta elegi aSantJunian en 1986, 
e me vaqui vei, aSantJunian pérfaire lou laus de moun davancié. 
Moun davancié, noste regreta Péire Millet, éro nascu a Bouleno, 
mounte justamen siéu ana planta caviho ...péer asard. 

Sa famiho éro ouriginari de Cadarousso, quauqui kiloumétre au 
couchant d’Aurenjo ounte passe la maje part de sa vido. Siéu nascu, 
iéu, a Camaret, quauqui kiloumétre au levant d’Aurenjo. 
L’ananveire, Péire Millet fugue poueto emai ome de tiatre. léu siéu ni 
l'un nil‘autre. Alorse wei porte lacigalo de Zani, sabe plus trop s’éi 
degu a l’asard. 


Souveni, souvent ..! 


Peire Millet, |’aid’abord couneigu auliceu d’Aurenjo. L’ai agu 
coume proufessour en 1958-59. Venié d’éstre nouma Majourau, quand 
parlasdel’asard ! Qunad pense qu’aquel an d’aqui, ié falié fair elou 
laus de soun davancié ! 

L'ai just unpau agucoume proufessour d’istrudouncivico. Mai puléu 
que de nous parene li reglamen dela Republico amavo miéus nous | egi 
“Mireio” o “lesContes du chat perché”. Ei beléupéracd queme sente 
gaire d’afecioun perl’estat que nous gouverno |! 

Me souvened’éu, quasimen sempre vesti d’uno canadiano griso e 
couifad’unberret, sempre emésoun “Solex”, quasimen legendari, 
qu’estremavo dins sa Salo de classo. 


Perlis escoulan, passavo pérunouriginau. Maiomens sabian qu’éro 
pouetoe qu’escrivié en prouvencau. Souventi fes, s’arrestavo dins 
sOuN cous, Marmoutejavo quauqui mot, de cop que i’a noutavo 
quaucarén. Touti coumprenian gue |'ispiracioun lou vesitavo. 
Generalamen sis escoulan se trufavon unpaud’éu, per escafi l’avien 
subrenouma “Pierrot le dur”. Mai darrier aquésti trufarié de faciado, 
i'avié uno amiracioun prefoundo pérsoun inmeénso culturo. Ero 
d'aquesto generacioun que legissié encaro naturalamen lou latin emai 
lou gre dins lou teste. Disiéu tout escas que Peire Millet tiravo racino 
de Cadarousso proche d’Aurenjo, en ribo de Rose, aqui ounte fara 
mirando “lou tiatre ddu Bastardéu” de soun ami Pau Marquioun. 
Ero di Millet tant dducoustat de sounpaire que de sa maire, que si 
gént éron cousin german. 

Un de sis aujou, lougranddesoun grand, un Millet, avié croumpa i 
raro de Cadaroussoe d’Aurenjo, au quartié de Gabet, entre Rose e 
Egue, un terrenounte éron ensepelido dins|a caus vivo li 332 vitimo de 
la Coumessioun Poupulan d’Aurenjoen 1794. Aqui avié fa basti uno 
capello qu’eisisto toujour. Ei devengudo rode de roumavage estént 
que demiéli vitimo éron 32 religiouso, perlamaje part ouriginari de 
Bouleno, cou-trencado perlou rasour naciounau francés qu’avié 
prouclama la Liberta, |’Egalita e la Fraternita. 


Enfanco e fourmacioun 


Peire Millet naislou 12 dejanvié de 1913 a Bouleno, dins un 
oustau sitii proche del’atualo Coumuno de Bouleno. Ei dounc déu 
meme téms que d’autri grand de nosto literaturo prouvencalo : Carle 
Galtier, Fernand Moutet, Jan-Calendau Vianés. Viéu touto soun 
enfanco a Bouleno. Semblo quetiro unpaude soun réire-grand, lou 
déutour Santon, medecin, un pau pouéto, tant en francés qu’en 
prouvencau. 

Soun grand éro, drole d’aquéu d’avans, mége éu-meme, sémblo qu’éro 
de caratére fort e qu’a proun marca lou pichot Péire. 


Aquéu grand avié uno pichoto proouprieta au quartié de la Tarsiéro, 
vuei ensepelido souto lou grand canau déu Rose e si dougan. 
Pamens dins soun libre de souveni, emai dins li raconte quenous a fa, 
se pland’avé passa uno enfanco envirduta de femo : maire, cousino, 
tanto o vesino. Soun paire faitouto la guerro de 14e loupichot Péeire a 
pas la permessioun de s’espaceja emé lis enfant de soun age que jogon 
sus laplaco dela Coumuno. Aco |’abeleu rendu unpau sauvage. Nous 
a di quedinsla cour del ’escolo jougavo pas nimai emé lis autrisenfant 
: «Aco m’anavo pas! éstre lis un sus lis autre, de manca d’espaci ...» A 
pamens agu un fraire de quasimen cing ansoun cadet, emai uno sorre 
nascudo un pau pus tard. 

A Bouleno, devers 1926-28, faiunrescontre impourtant, lou de Pau 
Manivet, poueto avignounen proun éublida a |’ouro d’aro, poueto 
d’espressioun franceso. Amavo gaire lou prouvencau eli felibre nimai : 
«Le provencal, c'est une monnaie qui ne passe plus», e Peire lou cito : 
«Je ne suis pas de ceux, oh non / qui préferent Mireille a Lise / E qui 
s'imaginent qu’un nom / Ou un chapeau naturalise » ...Basto, ac noun 
empacho que Pau Manivet aremarca Uni pichot pouemo déu jouine 
Peire tout just adoulesceént. Alor|’adraio devers la bono pouesio. lé dis 
d’escriéure de causo simplo, de faire de pouemo sus soun oustau, Sus 
ce que couneisde bon. Aquésti pouemo soun publica dins «la Revue 
comtadine », de critico parlo d’éudins «lestablettesd’Avignon» souto 
la plumo d’Achille Rey. Rescontro alor Peire Richard de Valénco que ié 
fai counéisse Louis le Cardonnelemai de gent del’escolo déufinenco 
dou Felibrige. 

Fidéu, Péire Millet gardara de tems e de téms de liame emé lou 
journau « le valentinois », escrivént d’article pér aquéu journau 
enjusqu’is annado 65-70. 

Seguent la tradidoun de famiho, lou paire de Péire Millet, avans 1914, 
a ben entenduentamena sis estudi de medecino. Mai de retourde 
guerro, ei trop tard pérreprenelisestudi. Devendounc emplega dou 
camindeferre. S’envai alorde Bouleno es’establis en Aurenjo, dins un 
oustaususlis Aléio Sant-Martin, que devendra piei lou de noste 
Poueto. 


Péire Millet countunio sis estudi au licéu d’Aurenjo, piéi vers li jesuisto 
d'Avignoun. D’aquéu passage gardara de tems e de tems de marrit 
souveni queloutendran prounaliuncha de la religioun. A escri « Al 
manda depéiro crudelo / Controloucéu/ Pérn’endavalalisauceéu / E 
lisestello...». Vai pi€i a Marsiho aulicéu Thiers e enfina la faculta di 
letro dez-Ais. Seguispas la tradicioun famihalo dis estudi de medecno, 
soun fraire nimai, souleto sa sorre devendra mege. 

A z-Aisrescontro Emilo Ripert, lou garnd autour de «le Felibrige » 
emaide«laRenaissance provencale ». Ripert ié fai counéisse la 
literaturo prouvencalo, ié parlo de Mistrale dou Felibrige. Un cop sa 
licenci en pochi, ié prepauso en 1934 d’ana au licéu francés de Roumo. 
lé resto gaire mai d’un an. Aganto eila li fébre tifouido e déu 
s'entourna en Prouvenco. Gaire aprésse retrobo moubilisa pérla « 
Drdéle de guerre », nous disi6em’ un érquen’endisiélong : « J'ai vula 
débacle ». 


Lou rescontre de Peyre 


Devers 1932, sémblo, Peire Millet avié rescountra uno chatode 

Castéu-nou déu Papo, Damisello Marto-Réino Chastan : «Lou Rousau 
escarrabiho / Li chato déu Lampourdié / E si faudo brihon / Coume de 
flour d’'amelié». En pleno guerro, en 1942, se marridon e un an plus 
tard naisun drole. Mai quasimen dins lou meme tems Sa jouino mouié 
aganto uno malautié di grévo.|1é fau parti en Savoio pérse sougna emé 
l’er pur di mountagno. 
Méste Millet éi proufessour de letro classico en Avignoun, a 
Carpentras, piéi finalamen en Aurenjo. Vai soulet qu’en pleno guerro, 
jouine paire, emésa mouié mai-que-mai malauto e luend’éu, soun cor 
d’ome emai de poueto soufris a noun plus : «Moun mau n’es qu’uno 
soulitudo / Esperant ti pas dins la niue/ Ti pas e per quauqui minuto / 
Moun image au founs de tis iue», 0 encaro : «Me siéu alounga vers la 
mar / E lou silenci / En trevant trop liuen dins l’absenci / Rén que ta 
car». 


Dinslamemo pountanado perd cop sus cop sa maire, pi€isoun paire : 
«Aro mounte as passa / l’a plus que lis estello / E dins la longo niue / 
Plouro un enfant perdu». D’aqui vén segura tristesso la languisoun, 
lou desféci que marcon trop souvent la pouesio de Péire Millet. 
Coume per Aubanel, escri€ure de pouemo |’ajudo a dublida li 
macaduro de la vido : «Quau canto, soun mau encanto». 

Dou tems desis estudi az-Ais, escoulan d’Emilo Ripert, Millet avié 
remarca «Uno revisto curiouso, emé soun cabro-ped flahutejaire», ero 
MARSYAS. 

Pamens, ei soucamen apres la fin de la guerro, un cop sa mouié 
revengudo, que lou M ajourau Grabié Bernard de Pidulencdisa Millet 
de s‘abouna a FE: «Lou Baile Grabié Bernard ...... m'adraié ... au 
Felibrige que maugrat tout, résto, pér iéu e per mai que d’un, la soulo 
lusour dins un mounde achavani». Dins FE trobo uno reclamo per 
MARSYAS. Escriéu alora Peyre e apound de vers francés asa letro. Un 
pau pus tard, en 1948, vai au maset de Mdrevigne. Lou rescontre entre 
Sully-André Peyre e Ampy Syl vel d'un coustat e Peire Millet de |’autre, 
Sara dimaifruchous. Peyre dis a Millet d’escriéure si pouemo en 
prouvencau. D’a cha pau i’apren coume is autr pouéto prouvencau 
d'aquesto generaciouna faire de pouesio, de pouesio requisto. Es 
ansin que soun «nascu» J an-Calendau Vianeés, J Orgi Reboul, Mas-Felipe 
Delavouéet, Fernand Moutet, Carle Galtiere tant d’autre. 

Méste Millet sempre es esta recouneissent a Peyre de i’avé moustra 
«la Draio», ladelapouesio prouvencalo dei’‘avée durbili parpello emai 
lou cor, de l’avé desviha a n-€u-meme : «Revese aperalin la Draio / 
Ounte vosti pas m’an guida / ...... M'aves apres em’ un silénci / En 
caminant dins li roucas / Mounte ero la font de sapiénci / La glori e li 
flour de la pas». 

En seguidoloubéu poueto d‘Aurenjo calarajamai dins soun amour de 
la pouesio, de la Prouvénco e de sa lengo. Tre 1950, publico pér 
coumenca un recuei de pouesio en francés «Parhélies», en seguido 
publico soun proumié recueide pouemo en prouvencau, «la Draio». 
E piei Péire Millet s’arresto d’annado ed’annado de tems de publica de 
pouesio. D’unana l'autre baio de pouémo a |'Armana prouvencau, 


parlo de publica un recuei qu’aura per titre «li Risént», mai que 
pareitra jamai, n’avén queloumanuscrit. En 1961 Sully-Andriéu Peyre 
éi defuntae MARSYAS, coumel’avié escri, i’avié pas subre-viscu. La 
publicacioundi pouemo repren soucamen en 1971 doumaci Louis 
Baylee lis edicioun de|’Astrado. Paréis«la Pousso de la draio», aquéu 
titre vouguent marca la countinueta de I’obro. En 1973, publico «Sus 
lou camin de la Tarsiero» e, en 1975 «la Sablo de |’Angloro» 

Ren quepersoun titre aquésti dous darrié recuei mostron coume 
Méste Millet es estaca a soun terraire. 


Lou Poueto 


D’aquesto pouesio de Péire Millet counven de n’en parla. Es 
uno pouesio sempre claro coume la lus neblouso d'un matin de 
printems, uno pouesio touto de finesso, touto facho d’image desparié 
que magicamen s’assemblon pér assaja de coungreia uno nouvello 
realita. Dins gaire de mot emé quauqui vers soucamen, noste poueto 
dis l’essenciau desi raive e nous leisso piéi imagina tout ce que voulén. 
Louvis Bayle, crese que, disié que si pouemo fan pensa de cop qu i’a i 
Hai-Kaijapounés per sa councisioune la forco dis image que recaton : 
«Oudour de paio nuso ed’estoublo au souléu / Broufamen de la besti a 
l'estable que manjo, / Oumbro toucant lalus quand miejour fai soun 
méu, / Viei sa descourdura per servi de ridéu, / Chin que s’entre- 
dourmis au lindau de la granjo.» 

Lispiracioun de Péire Millet éi tant dins li causo simplo que 
l’envirounon que dins si Souveni li mai liuenchen. Pouso dins lisimage 
que servo samemorie lisassemblo asounidéio per faire si pouemo, 
un pau coumeuno abiho quetiro soun méu d’un mouloun de flour 
diferento. Lou proublémo pér nautre, éi que generalamen, saben pas 
d’ounte venonlis image, poudénsoucamen éstre esmeraviha perla 
beuta di couloure di formo que vesen aparéisse. 

Ansin lou pouemo «li dous moulin» que ié parlo déu moulin de 
Courniho (aquéu de Daudet a Font-vieio)e d’aquéu de Matiéu. Aqui 


pereisemple fau saupre quei’ajamaiges agude Moulin de Mtiéu, mai 
dinsloupouemo i’a lousouveni d’unojournado passado a Font-viéio 
empé sounamilouMajourau Crestian Matiéu, cigalo d6u Gardoun. 
Un di sourgent impourtant de soun ispiracioun ei la femo. Femo idealo 
emai femo de car, femo pleno de doucoure de pantai inacaba. Femo 
neblouso, inluminado de souléue pamens bén vivento. Pivelo de longo 
noste poueto que souvent saup pas trop se déu soucamenlabadao la 
prene alabrassado : «L’estiéu davalo li restanco / Coume lou la, / Dins 
la faudo que se desnouso / Esquiho entre mi e det lou blad / De 
Valoumbrouso.» 

O encaro aquéu plen de souto-entendu : «Lou dridu souto lis éuse / 
Vers la granjo souleiouso, Bilitis que passo nuso / E Miréio que la 
Crouso ..» 

Mai en bon eiretié d’Aubanel, dins |'ispiracioun de Péire Millet 
remonton peréud’image doulourous ques’arrenjo per mescla is image 
de bonur fin d’encanta soun mau : «Davans lou Grand Palais ai vist 
passa la Reino, / Un pantai espeli dins nosto lengo d’or, / Veiriau 
qu’espandisié la lumiero d’un ciéune / Arriba de tant liuen pér encanta 
la mort ..» 

Sus laformo desi pouemofaren soucamen remarca que Millet éro 
séempreen chancello pér trouba li mot just, pér trouba li mot que 
poudienlou miéus espremi ce que ressentié. De longol‘aven vist emé 
lou Tresor déu Felibrige asa manfin de coumpara li mot necite pér 
ben retraire ce que voulié dire. Trouban ansin de pouémo ounte 
revenonquasimenli mémi mot coume s’avié recoumenca quatre o 
cing cop loumeme pouemo, un pau coume Vivaldi que reco umencavo 
sempre si councerto d’un biais tout ensen parié e diferent. Un pau 
coume Cezanne que recoumencavo de longo a pinta lou Mount- 
Venturi. 

Per aquesto resounde segur, a escri : «Jamai poudrai liga lou verai a 
mi sounge» 

Se pou demanda quau éron si méstre en pouesio. Es evident que 
Manivet, piéi Peyre l’an endraia devers soun biais poueti. Mai sémblo 
qu’es esta proun enfluenca pér Emmanuel Lochac, unome que fasié de 


pouemo courtet, pér Juli Laforgue que 1’a dedica au mens un pouémo, 
per Mallarmé tambén que soun «Anounciado» ramento talamen 
«Sainte» escri pér Dono Brunet. S’es ispira peréu de pintre coume Pau 
Delvaux (i’a dedica un pouémo) 0 Reinié Magritte que i’a baia lou titre 
dou libre de si souveni «I Raro de I’ estiéu» 

Counven pamens d’apoundre a n-aquéu retra d’un poueto de longo en 
bouscod’ideau autraves de sa pouesio, unautre poueto, aquéu que 
simplamen saup versifica. Péire Millet aviél m’esperit <~pounchu» e a 
l’oucasioun sabié metre en vers si pensado li mai irounico. Mai aquésti 
pouemo, anosto couneissenco, soun pas jamai esta publica. Pér 
eisemple, lourefrind’uno d’aquéli cansountrufarello dis ansin : «Se 
vos intra au Counsistori / Liparas l’artéu a Salvat». 


Pau Marquioun e lou Bastardéu 


Poudenpas espepidouna touto la pouesio de Meste Millet, 
fariétrop d’alongui. Anan, aro, assaja d’esplica un pau coume vai que 
la publicacioun di pouemo s’es aplantado entre 1955 e 1971. 

En 1953, al’aflat d’Emilo Bonnel, Peire Millet descuerb piéi rescontro 
un cadaroussié, |oucourounéu Marquion. Aquéu d’aqui, un pau per 
asard, a‘scriuno péco de tiatre que i’a mes «Amours de chatte». Ei 
jougado pér uno chourmo qu’a pres pernoum “Lou Bastardéu”. 
Aquesto péco escricho a la debuto rén que pér Cadarousso, ddumaci 
Peire Millet sara pié@i jougado en Aurenjo ounte aura un suces 
estrambourdant, piei d’en pertout en Vaucluso e en Prouvenco. La 
centencorepresentacioun se fasént au tiatre-oupera d’Avignoun. 
En seguido Pau Marquiounescriéu d’autri péco que, des an de téms, 
marcon loutiatre prouvencau. Peire Millet tre la debuto, quasimen, 
jogo dins aquésti péco e seguis li barrulado dou “Bastardéu”. 

Lou courounéu Marquion, tant coume Péire Millet, soun felibre. Péire 
Millet devendra M ajourau, mai Marquion sara pas elegi, au desesper 
de soun ami Péire qu’a coumta d’aqui «gardo uno dént» contre d’uni 
Majourau,o li quelou volondeveni, citan: «Per agué uno cigalo d’or, li 


gént vendrien vous cerca a voste lié de mort», e d’autri paraulo 
qu’ausan pas vous dire eici ! 

En 1982-83, quand charravian ensén, me disié que coumprenié to ujour 
pas coumeanavo que d’uni Majourau aguésson pas recouneigu lou 
tiatre poupulari de Marquion. Coumprenié pas qu’agueésson pas 
coumpres qu’aquéu biaisd’anaaupople pouodié rén qu’ajuda ala 
respelido de nosto lengo. Semblo bén qu’aquésti deceicioun 
l’aliuencheron dou Felibrige e siguéron peruno bono part dins soun 
sil€nci e sa malautié. Ero «desprima». 


Lou Felibre 


Péire Millet, avéndi, avié rescountra Emilo Ripert, avié fa couneissenco 
emé de felibre daufinen, avié rescountra Grabié Bernard. Ei bén 
naturau que siegue devengu Felibre. Tre 1951 baio de pouemo a 
|’Armana prouvencau, e lou fara d’annadaoe d’annado detems. Peire 
millet, jogo dins!achourmo dou Bastardéu. Fai peréu de counferénci 
d'un coustat e del’autre, subretout per faire counéisse ce que souno 
«la jouino pouesio prouvencalo». Aqui se regalo de parla de si coulégo 
Moutet, Galtier, Vianés, Delavouét o Reboul. Seregalo e pivelo soun 
auditori, pér-co-que poueto éu-meme saup faire passasoun afecioun 
perl’espressioun pouetico. 

A |’oucasioun fai peréu de dicho sus! ou tiatre prouvencau en generau 
e sus lou Bastardéu en particulié. 

Tant que pouensigno lou prouvencau, que si€gue au licéu d’Aurenjo 
perlis enfant o encaro al’Escolo dou Ciéri pérlis adulte. 

En 1953, Méste Carle Rostaingié demando des’alesti pér participa i jo 
flourausetenari de 1954, annado dela Santo-Estello déu centenan que 
s'ei debanado en Avignoun. Ié prepauso d’escriéure si Souveni. 
La mouiéde Méste Millet, ensequido desa grévo malautié, a sempre 
besoundersan. Alor van en vacanco a Valensolo ounte reston dins 
l’oustau ddu marquésde Vilo-novop, lou drole déu Majourau, réire- 
pichot nebout de Napouleoun. 


Aqui escriéusi souveni que prenon per titre «I Raro de l’estiéu», titre 
tira, |'avén di d’un tabléu de Magritte. 

Lou librea unbeusuces que davero lou grand prémi di Jo flourau 
setenari. Dou cop chausis Dono Magali Mitan coume reino déu 
Felibrige. 

L’and’apresloumeme manuscri i’adus lou Premi Frederi Mistral. 
Desenant Méste M illet éi counsidera coume un Felibre di mai marcant. 
En 1958, ala Santo-Estello de Touloun, es elegi M ajourau sus la cigalo 
de Zani véuso déu regreta Fernand Clément. 

Peire Millet i forco atiéu d’'aquéu tems, samouié nous disié : «Ah, 
d’aquéu tems, |’oustau riscavo pas de ié toumba sus la testo». 

En 1974, pren saretirado de proufessour, adins|'idéio de faire un pau 
de journalisme. Maiseretrobo emédegros proublémo de vesinage, 
uno banco vesino desoun oustau vou atoutoforco ié croumpa soun 
jardin fin d’agrandi si bastimen. 

Aco lou rend malaut e malaut, lou restara mai o mens enjusqu’a la fin 
de si jour. 

Déu mai vai, d6umais’estremo dins soun oustau, vei quasimen plus 
res, 

N’en direnpas mai sus aquel item que sian aqui per faire soun laus e 
noun per parladeladescasenco fisico d'un ome. Ce que déu nous 
resta éi l'image d'un flame pouéto e d’un prouvencau d’eléi. 
Dinsunpouémo inedi, aprepaus dou cementéri, a escri : « ...Quand 
l'ouro / sara d’ana mounte se plouro / Que jamai ié canto lou gau / 
Faudra mai dublida la clau». 

Lou 14d’avoust de 1998, lou béu poueto d’Aurenjos’enané au paradis 
santestellen. Adegu retrouba enfinlapasdlou core de l’amo. Ade 
segurrescountra aqui : Clara d’Ellebeuse, Ano de Bouleno, Paulino de 
Theus, Miréio o Bilitis qu’a canta emé tant de gaubi e d’eleganco en 
vertadié troubadour qu’éro. 

Em’ éu pouden beleu medita sus si vers : « Quand li plus grand soun 
ren qu’un pau d’oumbro mesclado / | darrié respi de l'amour / De que 
te resto, enfant abandouna di fado / Que vesiés a traves ti plour ?» 


